burgasdotpro/wikipedia huggingface dataset:
Abas (syn Lynkea)

Abas alebo Abás (starogr. Ἄβας – Abas, ) je v gréckej mytológii syn argejského kráľa Lynkea a jeho manželky Hyperméstry. Bol kráľ v Argu.
Abas bol známym bojovníkom a hovorilo sa, že obyčajný pohľad na jeho vojnový štít obráti nepriateľov na útek. Jeho manželkou bola Aglaia a porodila mu dvoch synov – Akrisia a Proita a tým potom odkázal Abas svoje kráľovstvo a prikázal im, aby vládli striedavo po roku.
Nebolo to však rozumné rozhodnutie, lebo bolo známe, že obaja bratia sú veľkými nepriateľmi, vraj "ich spor začal ešte v lone matky". A neskončil ani neskôr, naopak ešte sa prehĺbil po tom, čo Proitos zviedol Akrisiovu dcéru Danaé a zo sporu "ledva unikol živý". Keďže sa Akrisios nechcel vzdať trónu, Proitos z obavy o svoj život utiekol ku lýkijskemu kráľovi Iobatovi, kde sa neskôr oženil s jeho dcérou Anteiou či "Stheneboiou". Potom sa vrátil do Argu s vojskom vybojovať si nástupníctvo na otcovskom tróne. Bitka, ktorú o trón zviedli bola veľmi krvavá, ale nerozhodná, takže Akrisios a Proitos neochotne pristúpili na rozdelenie kráľovstva. Akrisios zostal v Argu a Proitos obsadil Tiryns a okolie.
Toľko o Abantových synoch. Neskôr sa Akrisiova dcéra Danaé stala milenkou najvyššieho boha Dia a porodila budúceho hrdinu Persea. Ten keď dospel, oženil sa v cudzine s krásnou princeznou Andromedou. Po návrate do rodného Argu, sa zúčastnil športových hier, pri hode diskom jeho disk vyletel z dráhy a nešťastnou náhodou zabil Akrisia. Presne tak, ako to bolo predpovedané dávnou veštbou.
Hot Right Now

„Hot Right Now“ je singel anglického DJa Fresha, vydaný ako druhý singel z jeho neznámeho tretieho štúdiového albumu. V skladbe saako hlavná vokalistka podieľala Rita Ora. Singel bol v Spojenom kráľovstve vydaný dňa 12. februára 2012 vo forme digital download cez iTunes. Je prvou skladbu žánru drum and bass, ktorá dosiahla 1. miesto v rebríčku UK Singles Chart, čo z DJa Fresha robí prvého interpreta, ktorý dosiahol s dubstepovou rovnako ako drum and bassovou skladbou 1. miesto v Spojenom kráľovstve.
Veľkonočný pozdrav

Veľkonočný pozdrav alebo paschálny pozdrav je pozdrav používaný (prevažne kresťanmi byzantského obradu) vo veľkonočnom období po veľkonočnej vigílii (oslávení Kristovho vzkriesenia). Namiesto bežného pozdravu veriaci zdraví variantom slov "„Kristus vstal z mŕtvych!“", na čo druhá strana odpovedá: "„Naozaj vstal (z mŕtvych)“". Na Slovensku medzi gréckokatolíckymi či pravoslávnymi kresťanmi slovami "„Christos voskrese!“" s odpoveďou "„Voistinu voskrese“".
Používanie.
Po prvý raz zaznieva v noci z Bielej soboty na Veľkonočnú nedeľu na vrchole bohoslužby. Kňaz a zhromaždenie prechádzajú okolo kostola so sviečkami, krížom, ikonou vzkriesenia a zástavami, pričom kňaz a zbor spievajú trikrát starobylý veľkonočný tropár (paschálny tropár): "„Kristus slávne vstal z mŕtvych, smrťou smrť premohol a tým, čo sú v hroboch, život daroval.“" (resp. "Christos Voskrese iz mertvych, smertiju smert poprav i suščich vo hrobiv život darovav").
Pozdrav sa bežne používa až do ukončenia veľkonočného obdobia, teda do sviatku Nanebovstúpenia Pána, ktorý sa slávi 40 dní po zmŕtvychvstaní Ježiša Krista. Začiatok veľkonočného obdobia (a v dôsledku toho i čas typický pre pozdrav) sa v jednotlivých cirkevných komunitách líši v závislosti od používania kalendára (gregoriánsky alebo juliánsky). Osobitný pozdrav používajú východní kresťania aj na Vianoce (vianočný pozdrav).
V niektorých kultúrach, napríklad v Rusku či Srbsku, je zvyčajne pozdrav sprevádzaný trojitým bozkom na tvár. Pozdrav s bozkami sa aplikuje aj v pravoslávnej liturgii. Pozdrav nachádza odozvu aj v beletristickej literatúre.
Význam a história.
Pozdrav je odrazom radostnej veľkonočnej zvesti a pripomína radosť apoštolov zo správy o zmŕtvychvstaní Ježiša Krista, teda kresťanského Spasiteľa (Mt 27:64, Mt 28:67, Mk 16:6, Lk 24:6 a Lk 24:34). Slúži ako vyjadrenie radosti veriacich a znak pokoja a bratskej lásky. Podľa konštantínopolského ekumenického patriarchu Bartolomeja I. pozdrav zahŕňa a ohlasuje podstatný obsah kresťanskej viery, a síce oslavu úmrtia smrti.
Podľa pravoslávnej tradície pochádza pozdrav už z čias krátko po Kristovi. Použiť ho mala podľa legendy už Mária Magdaléna, ktorá po Kristovom nanebovstúpení prišla hlásať radostnú zvesť Ríma. Evanjelium mala zvestovať aj samotnému cisárovi Tibériovi. Keďže bolo zvykom priniesť cisárovi na audienciu dar, mala mu Mária podarovať vajce. Cisár mal Márii odpovedať, že pravdepodobnosť, že niekto vstane z mŕtvych je asi taká veľká, akože sa vajce sfarbí na červeno. Sfarbenie vajca sa malo následne podľa legendy zázračne zmeniť na červenú, ktorá sa stala typickou farbou veľkonočných vajec v pravoslávnom prostredí.
Muzeon Jisrael

Muzeon Jisrael () je izraelské národné múzeum založené v roku 1965. Nachádza sa na pahorku v jeruzalemskej štvrti Giv'at Ram, v susedstve vládneho komplexu s Knesetom, Najvyšším súdom a Hebrejskej univerzity.
Kolekcie.
V múzeu sa nachádzajú rozsiahle judaistické a etnografické zbierky, artefakty z Afriky, severnej a južnej Ameriky, Oceánie a Ďalekého východu, archeologické nálezy, vzácne rukopisy, staroveké sklo a sochy. Jedinečnou budovou v rámci múzea je Svätyňa knihy, ktorá okrem iného obsahuje zvitky od Mŕtveho mora a artefakty nájdené na Masade.
Vzdelávacie programy.
V múzeu sa nachádza krídlo určené pre mládež, kde sú galérie, tvorivé dielne, učebne a detská knižnica, vzdelávacie programy pre školy a výtvarné učebne pre deti a dospelých.
Slovenská liga v pozemnom hokeji mužov

Slovenská liga v pozemnom hokeji mužov je slovenská súťaž v pozemnom hokeji mužov, ktorá prebieha nepretržite od roku 1993. Organizuje ju Slovenský zväz pozemného hokeja (SZPH). Najúspešnejším tímom v hale je ŠK Šenkvice.
M61 Vulcan

M61 Vulcan je hydraulicky alebo pneumaticky poháňaný, šesťhlavňový, vzduchom chladený, elektricky odpaľovaný rotačný kanón typu Gatling, ktorý strieľa náboje kalibru 20 mm pri extrémne vysokej kadencii. M61 a jeho deriváty boli základným kanónovým vybavením armádnych lietadiel USA po dobu 50 rokov. M61 pôvodne vyrábala spoločnosť General Electric, ale po niekoľkých zlúčeniach a akvizíciách je v súčasnosti vyrábaný spoločnosťou General Dynamics.
Aglaia

Aglaia (starogr. "Aglaia", ) môže byť:
Aglaja

Aglaja môže byť:
Marines

Marines môže byť:
Levis

Levis alebo Lévis môže byť:
Island (Yonne)

Island je francúzska obec, ktorá sa nachádza v departemente Yonne, v regióne Burgundsko.
Poloha.
Obec má rozlohu . Najvyšší bod je položený a najnižší bod 
Obyvateľstvo.
Počet obyvateľov obce je ().
Nasledujúci graf zobrazuje vývoj počtu obyvateľov v obci.
Abú Rawáš

Abú Rawáš je archeologické nálezisko ležiace na západnom brehu rieky Níl, vzdialené asi od Gízy.
Charakteristika.
Nachádza sa tu predovšetkým hrobový komplex tretieho faraóna 4. dynastie Radžedefa, ktorý tvorí najsevernejší okraj tzv. Mennoferskej nekropole panovníkov Starej ríše. Komplex bol pôvodne ohradený a v jeho okolí sa našli hrobky pochádzajúce z 3. tisícročia pred Kr. V ruinách zádušného chrámu pri severovýchodnom rohu Radžedefovej pyramídy, ktorá nebola pravdepodobne nikdy dokončená, sa našli fragmenty sôch tohto faraóna a jeho rodiny. Pri juhozápadnom rohu leží satelitná pyramída, východne od nej jama pre pohrebný čln.
Mária Jozefína Savojská

Mária Jozefína Savojská (* 2. september 1753, Turín, Sardínske kráľovstvo – † 13. november 1810, Aylesbury, Spojené kráľovstvo) bola rodená sardínska princezná a a titulárna francúzska kráľovná.
Život.
Narodila sa ako tretie dieťa a druhá dcéra z manželstva sardínského kráľa Viktora Amadea III. a Márie Antónie Bourbonskej. Mala jedenásť súrodencov. Bratia Karol Emanuel IV., Viktor Emanuel I., Karol Félix zasadli na sardínsky kráľovský trón. Sestra Mária Terézia sa vydala za budúceho francúzskeho kráľa Karola X. a Mária Karolína za budúceho saského kráľa Antona.
14. mája 1771 sa vo Versailles vydala za vojvodu Ľudovíta z Anjou, neskoršieho kráľa Ľudovíta XVIII.
Charlie Simpson

Charles Robert Simpson (* 7. jún 1985, Woodbridge, Anglicko, Spojené kráľovstvo) je britský muzikant, spevák a skladateľ.
Aglaia (dcéra Mantinea)

Aglaia (starogr. Ἀγλαΐα – Aglaia, ) je v gréckej mytológii dcéra kráľa Mantinea, manželka argejského kráľa Abanta. 
Aglaia sa vydala za argejského kráľa Abanta, ktorý bol presláveným bojovníkom. Porodila mu dvoch synov – dvojičky Akrisia a Proita. Chlapci sa už od útleho veku neznášali a keď im už starnúci otec odkázal svoje kráľovstvo a prikázal im aby vládli striedavo po roku, ich nevraživosť sa ešte prehĺbila. To, či bola ich matka Aglaia toho všetkého svedkom, grécke mýty neuvádzajú.
Slovenská liga v pozemnom hokeji žien

Slovenská liga v pozemnom hokeji žien je slovenská súťaž v pozemnom hokeji žien, ktorá prebieha nepretržite od roku 1993. Organizuje ju Slovenský zväz pozemného hokeja (SZPH). Najúspešnejším tímom v hale aj vonku na tráve je KPH Rača.
Jana Burgundská

Jana Burgundská (* 1293 - † 12. september 1348, Paríž, Francúzsko) bola burgundská vojvodkyňa a ako manželka Filipa VI. francúzska kráľovná.
Život.
Narodila sa ako dcéra burgundského vojvodu Róberta II. a francúzskej princeznej Agnešy, dcéry kráľa Ľudovíta IX.
V roku 1313 sa vo Fontainebleau vydala za Filipa, syna brata francúzskeho kráľa Karola z Valois. Stala sa tak grófkou z Valois a Anjou. V roku 1328 sa Filip po smrti panovníka Karola IV. stal regentom Francúzska a Navarry a 1. apríla 1328 bol zvolený za prvého kráľa z dynastie Valois. Slávnostná korunovácia bola v Reims na sviatok Najsvätejšej Trojice 29. mája 1328.
Jana zomrela v roku 1348 pravdepodobne na mor, telo pochovali v bazilike Saint-Denis a srdce v kláštore Cîteaux. Filip sa znovu oženil v roku 1350 s mladučkou Blankou Navarrskou.
Deti.
Jana porodila deväť detí, z ktorých sa dospelosti dožili tri
Aglaia (Charitka)

Aglaia ("Aglaia"), ) je v gréckej mytológii dcéra najvyššieho boha Dia a oceanidy Eurynomé (avšak podľa inej verzie boha slnka Hélia a najády Aigly.
Bola jednou z Charitiek, bohýň pôvabu a krásy.
Najznámejšie boli tri:
Asklépiovou dcérou a neskôr manželkou Hefaista.
Menej známe boli ďalšie ich sestry Charis, Pasithea, Kléta, Faenna, Thalló, Auxó a Hégemoné.
Charitky boli pôvabné a milé, láskavé k ľuďom i k bohom, ľuďom poskytovali mnohé dobrodenia. Takmer vždy boli v spoločnosti iných bohov, ochraňovali priebeh slávností a hostín. Obzvlášť však dbali o krásu umenia. Boli ctené ako ostatné bohyne, mali aj svoje chrámy, boli zobrazované ako pôvabné a tancujúce dievčatá, s touto krásnou symbolikou:
Odraz v umení.
Podoba Charitek sa zachovala na veľkom počte umeleckých diel – sochách, reliéfoch, vázových maľbách:
Alexander VIII.

Alexander VIII., vlastným menom "Pietro Vito Ottoboni" (* 22. apríl 1610, Benátky – † 1. február 1691, Rím) bol 241. pápež.
Pápežský úrad zastával od 6. októbra 1689 do svojej smrti. Bol odporcom jansenizmu.
Kanonizácia.
V roku 1690 pápež vyhlásil za svätých Giovanniho da Capestrano, Jána z Boha, Juana de Sahagún, Lorenza Giustinianiho a Pascala Baylona.
Inocent XI.

Blahoslavený Inocent XI., vlastným meno "Benedetto Odescalchi", (* 16. máj 1611, Como – † 12. august 1689, Rím), bol 240. pápež. Pápežský úrad zastával od 21. septembra 1676 do svojej smrti. 
Dňa 7. októbra 1956 ho blahorečil pápež Pius XII.. Jeho sviatok sa v katolíckej cirkvi slávi 12. augusta.
Abeceda

Abeceda (zastarano "alfabeta") môže byť:
Džokej

Džokej (angl. a zastarano po slovensky "jockey") je v dostihovom športe jazdec-profesionál, ktorý získal 50 a viac víťazstiev. Titul môže získať len profesionálny jazdec, teda taký, ktorý má patričné vzdelanie a jazdeckú licenciu. Udeľuje sa zvlášť v prekážkových a zvlášť v rovinových dostihoch. Jazdec, ktorý získal titul džokej v rovinových dostihoch, ho teda nemôže používať v prekážkových dostihoch.
Etymológia.
Anglický výraz "jockey", resp. "Jockey" je hypokoristikum vlastného mena Jock, čo je severoanglická a škótska podoba mena John. Používa sa najneskôr od roku 1529. Ako meno sa výraz objavil aj v Shakespeareovej hre "Richard III." (Jockey of Norfolkia). V 16. a v 17. storočí výraz označoval konských priekupníkov, postiliónov, potulných spevákov a básnikov, ako aj tulákov. Nadobudol význam „lišiak“ alebo „šelma“ ako ľstivý človek. Sloveso „to jockey“ malo význam „oklamať“. V roku 1670 sa termín po prvýkrát použil na označenie jazdca.
Poznámka.
Vzhľadom na povahu dostihového športu, pri ktorom je žiaduce zbytočne nepreťažovať koňa, sú džokejmi obyčajne ľudia útlejšieho vzrastu, čomu zodpovedá aj ich nižšia telesná hmotnosť.
Stratená rovnováha

Stratená rovnováha je druhý štúdiový album bratislavského rappera Moma v spolupráci so speváčkou Sandrou a producentom Petrom Pannom. Album vyšiel 28. októbra 2011 pod vydavateľstvom Bottleshop records. Pred albumom sa 14. októbra dostal na internet snippet z albumu. O všetky produkcie sa postaral Peter Pann, okrem speváčky Sandry na albume hosťovali ešte rapperi Slipo, Čistychov, Tanko a spevák Tomáš Botlo. Album bol pokrstený 16. novembra 2011 na akcii Strictly underground minifest v bratislavskom klube Majestic Music Club. Oproti debutovému albumu "Nepatrím medzi..." sa druhý album nesie v miernejšom, modernejšom, menej agresívnejšom duchu a témy albumu zahŕňajú aj náboženstvo, politiku a život bežného človeka. Album bol nominovaný v Radio_Head awards 2011 v kategórii najlepší album v kategórii Hip-Pop, Rap &amp; R&amp;B.
Nohejbalová interliga mužov

1. Slovenská nohejbalová liga mužov je najvyššia slovenská nohejbalová súťaž mužov, ktorá prebieha nepretržite od roku 1973. V prvom neoficiálnom ročníku štartovalo 6 družstiev: Kúpele Piešťany, Dukla Martin, Tesla Bratislava, Slovan CHZJD Bratislava, G1M Púchov a Keramoprojekt Trenčín. Súťaž organizuje Slovenská nohejbalová asociácia (SNA). Najúspešnejším tímom je NK DPMK Košice, ktorý v nej zvíťazil 22-krát.
Counting sort

Counting sort je triediaci algoritmus, ktorý v lineárnom čase utriedi prvky v konečnej množine. Všetky prvky sú celé čísla z intervalu &lt;0; k-1&gt; pre formula_1. 
Algoritmus.
Pre každý prvok x vo vstupnej množine sa určí počet prvkov, ktoré sú rovné ako daný prvok x. Tento údaj sa uloží do pomocného poľa. Ku každej položke v pomocnom poli sa následne pripočíta počet výskytov predchádzajúcich položiek. Takýmto spôsobom sa získa presná pozícia hranice, ktorá sa využije na priame umiestnenie prvku x vo výstupnom zoradenom poli. Algoritmus začne sprava prechádzať neutriedené prvky vo vstupnom poli a pre každý prvok sa pozrie na jeho hornú hranicu, ktorú má uloženú v pomocnom poli. Na túto pozíciu ho uloží do výstupného poľa a následne toto číslo zníži o 1. Obdobným spôsobom prejde celé vstupné pole sprava doľava a výstup – utriedené prvky - sa budú nachádzať vo výstupnom poli.
Pseudokód 
Pole A - vstupná množina
Pole B - výstup (utriedená množina)
Pole C - pomocné pole, v ktorom sa ukladá počet výskytov vstupných prvkov
Príklad.
Majme vstupnú množinu prvkov [3,1,5,2,1,5,1].
Do pomocného poľa si uložíme počet výskytov jednotlivých prvkov
 1 – 3x
 2 – 1x
 3 – 1x
 5 – 2x
Prepočítame ich na hranice prvkov:
 1 – 3
 2 – 4 (tri výskyty prvku 1 a jeden výskyt prvku 2)
 3 – 5
 5 – 7
Zaradenie prvého prvku (ideme sprava doľava)
 [ , ,1, , , , ]
Upravíme pomocné pole a hranice prvkov:
 1 – 2x (hranica:2)
 2 – 1x (hranica:4)
 3 – 1x (hranica:5)
 5 – 2x (hranica:7)
Zaradenie ostatných prvkov (analogicky)
 [ , ,1, , , ,5]
 [ ,1,1, , , ,5]
 [ ,1,1,2, , ,5]
 [ ,1,1,2, ,5,5]
 [1,1,1,2, ,5,5]
 [1,1,1,2,3,5,5]
 [1,1,1,2,3,5,5]
Vlastnosti.
Časová zložitosť: Inicializácia poľa C – nastavenie prvkov na 0 a jeden ďalší prechod týmto poľom trvajú O(k), algoritmus prejde navyše dvakrát pole A, to trvá O(n). Takto je celkový beh v čase O(n + k).
Za predpokladu, že rozsah 1..k nie je väčší než n, teda možno uvažovať, že k = O(n) a teda je
potom celkový čas behu countingsortu O(n). 
Pamäťová zložitosť:
Counting sort využíva polia dĺžok k+1 a n. Celková pamäťová zložitosť preto je O(n + k).. Za rovnakého predpokladu, ako je uvedený pri časovej zložitosti, je pamäťová zložitosť O(k).
Stabilita:
Countingsort je stabilné triedenie. Znamená to, že prvky rovnakej hodnoty na vstupe budú v rovnakom poradí na výstupe. Je to z toho dôvodu, že nie je založený na porovnaní. Avšak keby sme pole začali triediť smerom zľava doprava, výsledná množina by nebola stabilná.
Urban VIII.

Urban VIII., vlastným menom Maffeo Barberini, (* 5. apríl 1568, Florencia – † 29. júl 1644, Rím), bol 235. pápež. Pápežský úrad zastával od 6. augusta 1623 do svojej smrti.
Urban VIII. bol posledný pápež, ktorý rozširoval územie štátu vojenskou silou, a významný patrón umenia. Obrovské dlhy, ktoré vznikli počas jeho pontifikátu, značne oslabili jeho nástupcov, ktorí neboli schopní udržať politický, alebo vojenský vplyv v Európe. Zúčastnil sa tiež sporu s Galileiom a jeho teóriou heliocentrizmu. Počas jeho pontifikátu bol potlačený jansenizmus.
Životopis.
Maffeo Barberini sa narodil vo významnej florentskej rodine. Učili ho jezuiti a získal právnický doktorát na univerzite v Pise v roku 1589.
V roku 1601 Maffeo využil vplyv svojho strýka na Klementa VIII. a stal sa pápežským legátom na dvore francúzskeho kráľa Henricha IV. V roku 1604 ho pápež vymenoval za titulárneho arcibiskupa v Nazarete a pápežského nuncia vo Francúzsku. Pavol V. ho vymenoval za kardinála a pápežského legáta v Bologni. 6. augusta 1623 sa stal nástupcom Gregora XV. a prijal meno Urban VIII..
Pontifikát.
Počas Urbanovho pontifikátu ubehlo 21 rokov tridsaťročnej vojny a sám pontifikát bol nabitý udalosťami. Kanonizoval Alžbetu Portugalskú a Andrea Corsiniho a vydal pápežskú bulu, ktorá predznamenala kanonizáciu Ignáca z Loyoly a Francisca de Xavier y Jassu jeho nástupcom na pápežskom stolci. V roku 1626, po smrti posledného člena vojvodského rodu della Rovere, sa vyhlásil z titulu lénneho pána za dediča urbinského panstva a pripojil Urbino k pápežskému štátu.
Hoci bol ako kardinál veľmi otvorený a tolerantný k novým vedeckým poznatkom (najmä v astronómii a fyzike), ako pápež zastával striktne ortodoxné stanovisko. Ani vzájomné priateľstvo s Galileiom a počiatočná podpora jeho myšlienok nezabránila Urbanovi VIII. povolať astronóma v roku 1633 do Ríma, kde sa musel verejne zriecť výsledkov svojej práce.
Ako posledný pápež uplatňoval nepotizmus vo veľkej miere: veľa členov jeho rodiny získalo vďaka nemu značné bohatstvo. 
Písal aj latinskú poéziu, ktorá sa hojne publikovala.
Květy

Květy môže byť:
Sofie Podlipská

Sofie Podlipská alebo Žofie Podlipská, rodená "Rottová", (* 15. máj 1833, Praha – † 17. december 1897, Praha) bola česká spisovateľka a prekladateľka, sestra Karoliny Světlej.
Život.
Spoločne so sestrou bola vychovávaná v bohatšej pražskej rodine stranou od vlasteneckých vplyvov. Literárnej práci a činnosti v ženských spolkoch (Minerve, Ochraně opuštěných a zanedbaných dívek v Americkom klube dám) sa začala venovať až po sňatku s lékárom Josefom Podlipským (1858). Po ovdovení (1867) sa verejne angažovala ešte intenzívnejšie. Priatelila sa s Boženou Němcovou a Jaroslavom Vrchlickým, ktorý sa stal manželom jej dcéry Ludmily.
Prispievala do Osvěty, Světozoru, Květov (Kwětov), Rodinnej kroniky, Zlatej Prahy. Redigovala Ženskú bibliotéku a svoj almanach Souzvuk. Prekladala z francúzštiny (George Sandová, Eugéne Scribe). Vo svojom diele sa pokúšala kriticky zobraziť súčasnú zbohatlícku spoločnosť (Nalžovský, 1878), čerpala z historických tém (Anežka Přemyslovna, 1879; Přemysl Otakar II., 1892-3), líčila prebúdzajúce sa národne uvedomenie patricijských rodín (Osud a nadání, 1872; Peregrinus, 1881 a 1882). Časť diela venovala výchovným témam (Povídky a bajky pro drobné dětičky, které se rády učí číst, 1864; Opuštěné dítě. Studie sociální a výchovná., 1897), tvorbe pre deti (rozprávka O Palečkovi,1891) či boju za zlepšenie spoločenského postavenia žien. Pre prílišné zdôraznenie výchovných prvkov, nedostatočné prekreslenie postáv, konštrukciu deja smerom k násilne šťastnému riešeniu či lyricky rozťahaný sloh nenašlo jej dielo významnejšie odozvy.
Bibliografia.
Vydané za života:
Posmrtne:
Gregor XV.

Gregor XV., vlastným menom "Alessandro Ludovisi", (* 9. január 1554, Bologna – † 8. júl 1623, Rím) bol 234. pápež.
Pápežský úrad zastával od 9. februára 1621 do svojej smrti.
Životopis.
Alessandro Ludovisi sa narodil v šľachtickej rodine v Bologni. Vyštudoval práva, prijal vysviacku a vstúpil do pápežských služieb rímskej kúrie. V roku 1612 sa stal arcibiskupom v Bologni a v roku 1614 obdržal kardinálsky klobúk.
Bol aktívnym propagátorom protireformácie. Zároveň sa veľmi angažoval v misijnej činnosti, z jeho iniciatívy vznikla v roku 1622 kongregácia Propagandy viery, ktorej podliehali všetky katolícke misie.
Gregor XV. kanonizoval Ignáca z Loyoly, Františka Xaverského, Filipa Neriho a Teréziu z Ávily, ktorých blahorečil jeho predchodca Pavol V.
Za svoj pomerne krátky pontifikát menoval i niekoľko kardinálov, z ktorých najznámejší bol iste kardinál Richelieu.
LOMO LC-A

LOMO LC-A ("Lomo Kompakt Automat LK-A alebo LC-A") je kompaktný fotoaparát na kinofilm s pevným objektívom vyrábaný továrňou Leningradskoje Optiko-Mechaničeskoje Objediněnije. Fotoaparát má plastové telo s uzatvárateľnou kovovou krytkou objektívu a hľadáčika. Fotoaparát je vybavený automatickou elektronickou uzávierkou a elektronickým riadením expozície.
História.
Fotoaparát sa začal vyrábať v roku 1984 ako sovietska kópia japonského fotoaparátu Cosina CX-2 uvedeného na trh štyri roky skôr. Prvá masová výroba LOMO LC-A fotoaparátov začala v roku 1984. Mesačná produkcia 1100ks putovala výhradne na ruský trh. Po období počiatočnej výroby a následnom zvýšení produkčnej kapacity, ktoré trvalo asi pol roka, bola produkcia LOMO LC-A v plnom prúde. 1200 ľudí sa podieľalo na výrobe tohto fotoaparáta, z toho 500 ľudí pracovalo na kompletizácií dielov.
V roku 2005, bola ukončená produkcia originálneho prístroja LOMO LC-A. Jeho nástupca LC-A+ bol predstavený v roku 2006 a výroba bola presunutá do Číny. LC-A+ obsahoval rovnaký objektív ako LC-A vyrobený spoločnosťou LOMO plc v Rusku. To sa zmenilo v roku 2007 a objektívy na nasledujúce modely boli vyrábané v Číne.
Fungovanie.
Expozícia je jediná automatická funkcia, ktorú poskytuje LC-A. Vkladanie, navíjanie, pretáčanie a zaostrovanie je manuálne. Clona tiěž môže byť nastavená manuálne. Rýchlosť spúšte je pevne nastavená na 1/60s (táto vlastnosť bola neskôr odstránená z LC-A+).
Expozícia je automatická pri nastavení páčky do polohy A. Rýchlosť spúšte je premenlivá v intervale od 2 minút po 1/500 sekundy. Rozsah clony je od f/2.8 do f/16. Automatický systém expozície reguluje množstvo dopadnutého svetla zvyšovaním alebo znižovaním dĺžky expozície po tom, ako je uzávierka otvorená. Táto funkcia spolu so spôsobom synchronizácie blesku produkuje zaujímavé efekty pri použití blesku pri slabých svetelných podmienkach.
Zaostrovanie objektívu sa nastavuje výberom jednej zo 4 zón (, , a formula_1). Staršie verzie fotoaparátu obsahujú obrázky vnútri hľadáčika, ktoré zobrazujú práve vybranú zónu zaostrenia. Táto vlastnosť bola zo starších modelov vypustená.
Funkcia kontroly batérie používa LED svetlo, umiestnené vnútri hľadáčiku. Pokiaľ je v batériách dostatok energie, toto svetlo sa rozsvieti pri každom stlačení spúšte. Druhé LED svetlo v hľadáčiku sa rozsvieti vždy, keď je zvolená rýchlosť uzávierky kratšia ako 1/30s.
Telo.
Veľkosť a tvar aparátu je veľmi podobný fotoaparátu Cosina CX-2, hlavný rozdiel je pevne osadený objektív (na rozdiel od rotujúceho v Cosina CX-2). Napájanie je zaistené tromi Silver Oxide 1,5 plochými batériami (S76, LR44).
Lomografia.
Lomografia označuje fotografovanie kompaktnými konofilmovými fotoaparátmi. Je to registrovaná obchodná známka spoločnosti Lomographic Society International so sídlom v Rakúsku. Je licencovaná od ruskej spoločnosti LOMO PLC.
Kniha.
V roku 2009 bola na počesť 25. výročia začiatku výroby fotoaparátu vydaná kniha LOMO LC-A Big Book. Na 664 stranách sa nachádza 3.000 fotiek zachytených týmto fotoaparátom.
Adrastos

Adrastos alebo Adrástos (starogr. "Adrastos", ) môže byť:
Sweet Lullaby

„Sweet Lullaby“ je world/ethnic electronica skladba francúzskej skupiny Deep Forest, ktorá pôvodne pochádza z jej rovnomenného albumu. Skladba si získala popularitu v rokoch 1992 a 1993, kedy bola vydaná ako singel a stala sa Top 30 hitom v mnohých Európskych a Oceánskych krajinách. V roku 1994 bola znovu vydaná v remixovaných verziách.
Hudobné video.
Hudobné video režírované Tarsemom Singhom bolo nominované na niekoľko cien MTV Video Music Awards 1994. Videoklip ukazuje malé dievča na trojkolke v popredí s ikonickými scénami z celého sveta.
Rebríčky.
Pozície v rebríčkoch.
1 „Sweet Lullaby (remix ’92)“
Darmstadt (vládny obvod)

Darmstadt () je jeden zo štyroch vládnych obvodov "(Regierungsbezirk)" na juhovýchode spolkovej krajiny Hesensko v Nemecku. 
Externé odkazy.
Oficiálna stránka vládnych obvodov Hesenska
Kassel (vládny obvod)

Kassel (po nemecky: "Regierungsbezirk Kassel") je jeden zo štyroch vládnych obvodov "(Regierungsbezirk)" na juhovýchode spolkovej krajiny Hesensko v Nemecku. 
Externé odkazy.
Oficiálna stránka vládnych obvodov Hesenska
Gießen (vládny obvod)

Gießen (po nemecky: "Regierungsbezirk Gießen") je jeden zo štyroch vládnych obvodov "(Regierungsbezirk)" na juhovýchode spolkovej krajiny Hesensko v Nemecku. 
Externé odkazy.
Oficiálna stránka vládnych obvodov Hesenska
Chlorid zlatitý

Chlorid zlatitý (AuCl3) je najbežnejšou zlúčeninou zlata. Z chemického názvoslovia vyplýva, že je zlato v tejto zlúčenine obsiahnuté na oxidačným čísle III+. Existujú ešte dve zlúčeniny zlata s chlórom: chlorid zlatný a kyselina chlorozlatitá.
Príprava.
Chlorid zlatitý sa najčastejšie pripravuje priamou chloráciou čistého zlata pri vysokých teplotách:
Vlastnosti.
Bezvodý chlorid zlatitý sa už pri teplote okolo 160 °C rozkladá na chlorid zlatný. Touto reakciou sa dá pripravovať čisté zlato, pretože chlorid zlatný sa následne pri teplote okolo 420 °C rozkladá na zlato a späť na chlorid zlatitý:
Reakciou s vodným roztokom kyseliny chlorovodíkovej vzniká komplexná zlúčenina nazývaná kyselina chlorozlatitá:
Podobne prebieha reakcia chloridu zlatitého s chloridmi, produktom sú potom príslušné chlorozlatitany.
Štruktúra molekuly.
Chlorid zlatitý existuje, podobne ako bromid zlatitý, ako tzv. dimér. To znamená, že jeho molekula vyzerá takto:
Použitie.
Chlorid zlatitý je najbežnejšou chemickou zlúčeninou zlata, na prípravu ostatných zlúčenín zlata býva základnou látkou. Pripravuje sa z neho napr. komplexná zlúčenina tetrakyanozlatitan draselný:
Chlorozlatité soli, hlavne tetrachlórozlatitan sodný, vznikajúci reakciou chloridu zlatitého a chloridu sodného, sa používajú ako katalyzátor pri reakciách.
Vo fotografii sa používa ako tónovací kúpeľ.
Prímas

Prímas môže byť:
Brusnica (rod)

Brusnica alebo staršie čučoriedka (lat. Vaccinium) je rod rastlín z čeľade brusnicovité. 
Na Slovensku sa vyskytujú druhy:
Čučoriedka

Čučoriedka môže byť:
Bedřich Brunclík

Bedřich Brunclík (* 6. júl 1946, Praha) je bývalý česko-slovenský hokejista (útočník) a tréner. 
Klubový hokej.
S hokejom začínal ako slávista na štvanickej „nudli“ ako desaťročný, kde pôsobil až do roku 1965. Pri nástupe na vojenčinu si mohol vybrať medzi druholigovými Litoměřicami a Košicami, ktoré vtedy hrávali prvú ligu. Rozhodol sa pre druhú možnosť a za vtedajšiu Duklu (19651967) a neskôr VSŽ (19671981) odohral celkovo v najvyššej česko-slovenskej hokejovej súťaži 16 sezón, počas ktorých odohral 587 stretnutí a strelil 237 gólov. Niekoľko sezón pôsobil aj ako kapitán tímu. Hrával s číslom 7. Odohral najviac sezón a najviac zápasov v rade spomedzi všetkých hráčov HC Košice.
Reprezentácia.
Na najvyššej úrovni počas rokov 1970-1972 reprezentoval v 21 zápasoch, v ktorých strelil 5 gólov. 
Držiteľ strieborných medailí z MS 1971 a zároveň Majster Európy z toho istého roku. 
Trénerská činnosť.
Po ukončení hráčskej kariéry trénoval v rokoch 1981 - 1985 VSŽ Košice. V rokoch 1987 - 1989 trénoval Poldi Kladno. Následne pôsobil v Holandsku, v sezóne 1989/1990 viedol ako hlavný tréner Heerenveen Flyers a ďalšiu sezónu 1990/1991 GIJS Bears Groningen. Počas sezóny 1991/1992 bol asistentom trénera česko-slovenského tímu do 20 rokov. Neskôr viedol tímy HK ŠKP Poprad, MHk 32 Liptovský Mikuláš a opäť Košice, kde pôsobil aj pri mládežníckych kategóriách.
Nitrácia

Nitrácia je elektrofilná substitučná reakcia. Pri nitrácii sa na zlúčeninu zavádza skupina -NO2. Využíva sa veľmi často pri príprave výbušnín ako nitroglycerín, TNT, hexogén a iné.
Aromatická nitrácia.
Nitrácia sa najčastejšie uskutočňuje na aromatických systémoch pretože sú dobré donory elektrónov. Aromatické zlúčeniny sa nitrujú zmesou koncentrovanej kyseliny dusičnej a koncentrovanej kyseliny sírovej.
Mechanizmus.
Pridaním kyseliny sírovej k dusičnej sa -OH skupina na kyseline dusičnej naprotonuje a odstupuje ako voda. Takto vzniká nitróniový ión NO2+.
&lt;br&gt;&lt;br&gt;
Nitróniový katión potom príjme elektrón od nejakého elektrofilu a vzniká tak prechodný komplex, ktorý sa stabilizuje odtrhnutím vodíka vodou.
Prax.
Nitrácia je exotermický dej preto sa občas reakčná zmes chladí. Nitrácia môže rádovo trvať až niekoľko hodín. Väčšinou sa po úvodnej exotermickej reakcii reakčná zmes zahrieva na určitú teplotu (záleží od nitrovaného substrátu). Nitrácia benzénu do prvého stupňa (len jedna -NO2 skupina) prebieha pri teplote pod 50°C. Po ukončení reakcie sa väčšinou reakčná zmes premýva destilovanou vodou (ak to umožňuje povaha látky) na odstránenie nezreagovaných kyselín. Pre dostatočný výťažok je potrebné použiť čo najkoncentrovanejšiu kyselinu dusičnú. Tá sa však účinkom svetla a tepla rozkladá. Preto sa často používa namiesto samotnej kyseliny dusičnej nejaká jej soľ, ktorá pri reakcii s H2SO4 uvoľňuje nitróniový katión. Najčastejšie sa používajú KNO3 a NaNO3 ale je možné použiť aj NH4NO3.
Využitie.
Priemyselne je nitrácia veľmi dôležitou operáciou. Pomocou nitrácie sa pripravujú hlavne výbušniny, v ktorých je prítomnosť -NO2 skupiny kľúčová. Nitráciou sa však pripravujú aj prekurzory na liečivá a iné látky. -NO2 skupina sa dá pomocou SnCl2 alebo železných pilín v kyslom prostredí zredukovať na -NH2 skupinu.
Borievka

Borievka (ľudovo: borievča, jalovec; lat. "Juniperus") je rod rastlín z čeľade cyprusovité, ako aj označenie ich plodov. Ide o ihličnaté dreviny (stromy a kry). Rastú na severnej pologuli, v Južnej Amerike, Indii a Afrike. Známych je asi 60 druhov. 
Na Slovensku sa vyskytuje:
Pavol V.

Pavol V., vlastným meno Camillo Borghese, (* 17. september 1552, Rím – † 28. január 1621, Rím) bol 233. pápež.
Pápežský úrad zastával od 16. mája 1605 do svojej smrti.
Pontifikát.
Pavol sa po svojom zvolení dostal do vážnych sporov s mnohými talianskymi mestskými štátmi kvôli cirkevnej autorite. Benátky sa pokúsili postaviť dvoch kňazov pred svetský, nie pred cirkevný súd a pápež Pavol vyhlásil nad mestom interdikt (1606). Benátky trvali na tom, že to legálnou cestou urobiť nemôže, a vykázali každého, kto pápežov výnos zachovával. Nasledovala vojna pamfletov a pohromu odvrátil len zásah Francúzska. Táto epizóda poškodila jeho meno, Pavol sa však nepoučil. Bol to posledný prípad vyhlásenia pápežského interdiktu nad samostatným štátom.
V roku 1613 pápež odsúdil požiadavku Francúzska riadiť cirkev na francúzskom území (požiadavka známa ako galikanizmus). V roku 1614 mu Francúzsko odpovedalo deklaráciou, že francúzsky kráľ má svoju korunu od Boha a že vo Francúzsku tridentské dekréty vyhlásené nebudú. Deklaráciu nakoniec pozmenili francúzski duchovní, ktorí sa zaviazali, že ju uverejnia prostredníctvom koncilov na vidieku.
Tieto udalosti cirkev síce trochu oslabili, Pavol však prospel Rímu opravou akvaduktu cisára Trajána, ktorý bol potom premenovaný na „Acqua Paola“, rovnako dokončením hlavnej lode, priečelia a krytého stĺporadia baziliky sv. Petra.
Pavol V. v roku 1606 kanonizoval Gregora VII. a roku 1610 Karola Boromejského, blahorečil Ignáca z Loyoly, Františka Xaverského, Filipa Neriho a Teréziu z Ávily. V roku 1607 schválil založenie Rádu Panny Márie Karmelskej.
Zomrel 28. januára 1621 na mozgovú porážku, ktorú utrpel počas procesie na oslavu porážky falckého kurfirsta Fridricha V. v bitke na Bielej hore.
Vreskot

Vreskot môže byť:
Kulm

Kulm môže byť:
Arenibek

Arenibek (staršie aj Arenibeck) je jediná vnútrozemská obec na Nauru. Obec je najväčšia a jediná v okrese Buada. Uprostred Arenibeku je lagúna Buada s veľkosťou 13 ha a maximálnou hĺbkou 78 metrov. Nad obcou je Janor, najvyšší bod Nauru s výškou 71 m n. m.
Inocent IX.

Inocent IX., vlastným menom "Gian Antonio Facchinetti", (* 20. júl 1519, Bologna – † 30. december 1591, Rím) bol 230. pápež 
Pápežský úrad zastával od 29. októbra 1591 do svojej smrti.
Životopis.
Narodil sa v Bologni, kde vyštudoval cirkevné právo. Neskôr sa stal arcibiskupom v Avignone, potom pápežským nunciom v Benátkach a nakoniec kardinálom (1583) a inkvizítorom (1586). Bol známy svojimi sympatiami k španielskej korune. Podporoval aj Ligu proti francúzskemu kráľovi Henrichovi IV. Navarrskému. 
Zomrel po dvoch mesiacoch pontifikátu.
1. Slovenská nohejbalová liga žien

1. Slovenská nohejbalová liga žien je slovenská nohejbalová súťaž žien, ktorá vznikla v roku 2001. Organizuje ju Slovenská nohejbalová asociácia (SNA). Najúspešnejším tímom je NK ’99 Trebišov, ktorý v nej zvíťazil 7-krát.
Žltáčik zanoväťový

Žltáčik zanoväťový ("Colias myrmidone") je celosvetovo ohrozený motýľ z čeľade mlynárikovité (Pieridae).
Výskyt.
Nachádza sa v lokalitách v západnej Ázii, južnom Rusku, na Ukrajine, v Rumunsku, od Maďarska po Rakúsko a v pohorí Jura blízko Regensburgu v Nemecku. Na Slovensku sa v súčasnosti vyskytuje veľmi sporadicky na hranici pozorovateľnosti v Borskej nížine, v severnej časti Malých Karpát a južných Javorníkov. Málo početnejšie posledné zvyšky motýľov sa nachádzajú len v centrálnych Bielych Karpatoch a dvoch lokalitách v Považskom Inovci.
Gregor XIV.

Gregor XIV. (lat. "Gregorius Quartus Decimus"), vl. menom Niccolò Sfondrati, (* 11. február 1535, Somma Lombardo – † 16. október 1591, Rím) bol taliansky duchovný a 229. rímsky pápež. Desaťmesačný pontifikát (5. december 1590 až 16. október 1591) politicky slabého no príkladne zbožného Gregora XIV. patril k najkratším v pápežskej histórii.
Životopis.
Narodil sa v Lombardsku, vyštudoval právo a v roku 1560 bol Piom IV. vymenovaný za biskupa cremonského. V roku 1583 ho Gregor XIII. povýšil na kardinála. 
Keď sa v septembri 1590 zišlo konkláve, ktoré zvolilo Urbana VII. za nového pápeža, málokto tušil, že o mesiac sa volitelia budú musieť zísť opäť aby vybrali spomedzi seba Urbanovho nástupcu. Po necelých dvoch mesiacoch (5. decembra) bol za nového pontifika zvolený kardinál Sfondrati, ktorý z úcty k svojmu osobnému patrónovi prijal meno Gregor XIV.
Bol stúpencom francúzskej ligy a Španielska. Ako pápež podporoval protifrancúzsku politiku Filipa II. I keď bol príkladne zbožným pontifikom k výkonu funkcie mu chýbali skúsenosti a politický rozhľad. Keď sa k osobnostným vlohám pridružili i zdravotné problémy bolo jasné, že Gregor nemá predpoklady na úspešné fungovanie vo svojom úrade. Veľké pobúrenie v kardinálskom zbore vyvolalo jeho rozhodnutie vymenovať za štátneho sekretára svojho iba dvadsaťdeväťročného synovca a poveriť ho riadením úradu čím mu fakticky zveril moc. 
Ako pápež vykonal isté reformy týkajúce sa liturgie a administratívy. Zomrel po desiatich mesiacoch pontifikátu.
Huntsville

Huntsville môže byť:
Marcel II.

Marcel II., vlastným menom "Marcello Cervini degli Spannochi", (* 6. máj 1501, Montefano – † 1. máj 1555) bol 222. pápež. Pápežský úrad zastával od 9. apríla 1555 do svojej smrti.
Život.
Marcello Cervini sa narodil v Montefane. Študoval na univerzite v Siene. Bol vychovávateľom nepotov Pavla III.. Ten ho tiež vymenoval za kardinála kostola Santa Croce in Gerusalemme. Ako pápežský legát sa zúčastnil na tridentskom koncile. 9. apríla 1555, v piaty deň konkláve, bol zvolený za pápeža. Po voľbe nezmenil svoje meno a do dejín vstúpil s menom Marcel II. Je zatiaľ posledným pápežom, ktorý si nechal svoje meno.
Pontifikát.
Čoskoro po zvolení za pápeža zakázal usporadúvanie najrôznejších osláv a iných zábav. Bol tvrdým odporcom nepotizmu, jeho príbuzní nesmeli do Ríma ani jazdiť. Zomrel mesiac po svojom zvolení.
Ajkiansky obvod

Ajkiansky obvod alebo Ajčiansky obvod () je bývalá administratívna jednotka v Maďarsku vo Vesprémskej župe. Jeho sídlom bolo mesto Ajka.
Jozef Švagrovský

Jozef Švagrovský (* 2. máj 1921, Sečovce – † 18. december 1985, Bratislava) bol slovenský paleontológ a univerzitný profesor.
Život.
Narodil sa v Sečovciach v okrese Trebišov. Pochádzal z rodiny kováčskeho majstra Jozefa Švagrovského a Márie rodenej Mackovej. Mal dvoch súrodencov brata Tibora a sestru Annu. Základnú školu navštevoval v Sečovciach, gymnázium absolvoval v meste Michalovce. Spolu s mladším bratom sa počas druhej svetovej vojny angažoval v protinacistickom odboji. 
Po vojne v septembri 1945 nastúpil na štúdium na Prírodovedeckú fakultu Univerzity Komenského v Bratislave. Študoval geológiu a neskôr sa špecializoval na odbor paleontológia na Katedre geológie a paleontológie. Žiak profesora Andrusova. Od roku 1949 pracoval na tejto katedre. Venoval sa výskumu fauny mäkkýšov neogénnych súvrství Západných Karpát. Opísal viacero nových druhov. Paleontologický výskum aplikoval na biostratigrafiu a paleoekológiu.
Roku 1954 bol habilitovaný za docenta. V roku 1962 získal titul univerzitného profesora. Vychoval celý rad vedeckých pracovníkov a významne sa zaslúžil o rozvoj slovenskej paleontológie. Autor prvej slovenskej učebnice paleontológie. V rokoch 19621964 pôsobil ako dekan Prírodovedeckej fakulty UK.
Ocenenia.
V roku 1980 bol vyznamenaný striebornou medailou Prírodovedeckej fakulty Univerzity Komenského.
Július III.

Július III., vlastným menom "Giovanni Maria Ciocchi del Monte", (* 10. september 1487, Rím, Taliansko – † 23. marec 1555, Rím) bol 221. pápež. 
Pápežský úrad zastával od 7. februára 1550 do svojej smrti.
Život.
Giovanni Maria Ciocchi del Monte sa narodil v Ríme. Pavol III. ho vymenoval za kardinála baziliky San Vitale a prvého predsedu zasadania Tridentského koncilu. Za pápeža bol zvolený 7. februára 1550, v 70. deň konkláve. Existujú dohady, že mal homosexuálnu orientáciu. Údajne udržiaval pedofilný vzťah s adoptívnym synovcom Innocenzom Ciocchim Del Monte, z ktorého urobil napriek nízkemu veku kardinála.
Pontifikát.
Ako pápež sa nesprával nijako asketicky, už na začiatku svojho pontifikátu obnovil tradíciu zábav a rímskych karnevalov. V roku 1551 ale prikázal obnoviť rokovanie Tridentského koncilu. Pápežove pokusy vrátiť Anglické kráľovstvo do lona katolíckej cirkvi sa však nepodarili.
Eugen IV.

Eugen IV., vlastným menom "Gabriele Condulmer" (* 1383, Benátky – † 23. február 1447, Rím), bol 207. pápež.
Pápežský úrad zastával od 3. marca 1431 do svojej smrti.
Arónia jahodovolistová

Arónia jahodovolistová ("Aronia arbutifolia", "Photinia pyrifolia") je druh rastliny z čeľade ružovité. dorastá do výšky 2 - 4 m, výnimočne až do 6 metrov. Listy sú 5-8 cm široké a husto pubertálne na spodnej strane. Kvety sú biele alebo svetlo ružové, 1 cm široké, s kališnými lístkami žliaz. Plody sú červené, 4 - 10 mm široké, pretrvávajúce do zimy, jedlé.
Arónia čiernoplodá

Arónia čiernoplodá (iné názvy: arónia čierna; staršie: jarabina čiernoplodá, jarabina čierna; ľudovo: arónia, čierna jarabina; nesprávne (bohemizmus): "temnoplodec čierny"; , staršie: "Aronia nigra", "Aronia arbutifolia" var. "melanocarpa" [alebo "nigra"], "Pyrus melanocarpa" [alebo "nigra"], "Sorbus melanocarpa") je strom alebo ker z rodu arónia ("Aronia") z čeľade ružovité ("Rosaceae").
Má tendenciu byť menšia, len zriedka vyššia ako 1 m, zriedka 3 m a šíri sa rýchlo koreňovými výhonkami. Listy sú kopijovité, 2,5–7 × 2,5–3,5 cm veľké, na spodnej strane holé, na vrchnej chlpaté až žliazkaté. Kvety sú biele až ružovkasté, kališné lístky holé, trojuholníkovité, korunné lupienky oválne až vajcovité. Plodom sú čierne, 6-9 mm široké malvičky nepretrvávajúce do zimy.
Aronia prunifolia

Aronia prunifolia alebo Photinia floribunda je druh z čeľade ružovité. 
Zrejme vznikla ako kríženec arónie čiernoplodej a arónie jahodovolistovej, ale môže byť považovaná za zreteľný druh ako hybridné. Listy sú mierne pubertálne na spodnej strane. Len málo až žiadne žľazy sú na povrchu listu. Ovocie je tmavo fialové až čierne a 7-10 mm široké, nepretrváva do zimy. Vyskytujú sa aj populácie arónie Aronia prunifolia, ktoré sa zdajú byť nezávislé od oboch rodičovských druhov.
Veritas Language Solutions

Veritas Language Solutions Limited (vystupuje ako Veritas) je prekladateľská spoločnosť založená v roku 2009. Veritas je spoločnosť s ručením obmedzeným registrovaná v Spojenom kráľovstve.
História spoločnosti a súhrn.
Veritas bol založený ako prekladateľská a tlmočnícka spoločnosť 1. júna 2009 absolventkami prekladateľstva Sharon Stephensovou a Rachel Bryanovou. Obidve zakladateľky absolvovali štúdium na Swansea University v roku 2009 ukončené s vyznamenaním. Obchodovanie spoločnosti začalo doma u pani Stephensovej a dnes je sídlo spoločnosti v SA1 Swansea Waterfront development.
Veritas zamestnal v roku 2011 finančného riaditeľa, v súčasnosti (2012) má 30 zamestnancov v hlavnej pobočke v Spojenom kráľovstve a 5 500 prekladateľov a interpretov po celom svete.
Vyznamenania.
Veritas bol finalista v mnohých súťažiach:
V roku 2010 bola Rachel Bryanová nominovaná ako jedna zo 100 najviac inšpirujúcich žien Spojeného kráľovstva a vstúpila do Modern Muse, iniciatívy pre inšpiráciu a zapojenie nasledujúcej generácie žien vo vedúcich pozíciach ako ukážka dnešných úspešných žien vo všetkých smeroch obchodného života.
Prekladateľská súťaž.
Veritas organizuje každý rok celoeurópsku prekladateľskú súťaž, Veritas University Challenge, pre študentov na univerzitách. Touto súťažou sa hľadajú nové prekladateľské talenty v Európe. V roku 2011 sa do tejto súťaže zapísalo 10 000 študentov v 8 jazykoch.
Slovenská hokejbalová extraliga mužov

Slovenská hokejbalová extraliga mužov je najvyššia slovenská hokejbalová súťaž mužov, ktorá prebieha nepretržite od roku 1990. Organizuje ju Slovenská hokejbalová únia (SHbÚ). Súťaž sa do roku 2000 nazývala "1. Slovenská národná hokejbalová liga". V rokoch 2016 až 2018 niesla skrátene označenie HEL, od roku 2018 je to SHbE. Najúspešnejším tímom súťaže je ŠHBK Ružinov Bratislava, ktorý v nej zvíťazil 14-krát.
V rokoch 19881990, t. j. 2 sezóny, existovali "Majstrovstvá Slovenska v hokejbale", ktoré sa hrali jednorazovým turnajovým systémom. Prvé majstrovstvá vyhral tím LG Doprastav Bratislava a druhé ASA Sibírska Bratislava.
Majstrovstvá ČSFR.
V sezóne 1991/92 sa uskutočnil prvý a zároveň posledný ročník spoločných majstrovstiev Česko-Slovenska, ktorý sa organizoval formou finále majstrov českej a slovenskej extraligy. Majstrom ČSFR sa stalo družstvo ŠK ASA Sibírska Bratislava, ktoré v prvom zápase v Ústí nad Labem prehralo s domácou Severkou , aby následne na domácom ihrisku zvíťazilo .
Majstrovstvá sveta v curlingu mužov 2012

Majstrovstvá sveta v curlingu mužov 2012 boli v poradí 57. Majstrovstvá sveta v curlingu mužov, ktoré organizuje Svetová curlingová federácia (WCF). Konali sa v Bazileji, vo Šcajčiarsku od 31. marca8. apríla 2012, za účasti 12 tímov. Tohtoročné MS mužov boli jedným z kvalifikačných podujatí na Zimné olympijské hry 2014. Po 7-krát sa konali MS mužov vo Švajčiarsku, predtým to bolo v rokoch 1974, 1979, 1988, 1993, 1997 a 2001. Kanaďania sa po 34-krát v histórii stali víťazmi MS, keď obhájili titul spred roka. 
Kvalifikácia.
Pozn: V zátvorke je uvedené umiestnenie v medzinárodnom rebríčku WCF k decembru 2011.
Výsledky.
Základná skupina.
Tiebreak.
Nitrické vrchy

Nitrické vrchy sú geomorfologický podcelok Strážovských vrchov. Nachádzajú sa v južnej časti pohoria a najvyšším vrcholom je Suchý vrch ().
Poloha.
Pohorie sa nachádza na území okresov Prievidza, Partizánske a Bánovce nad Bebravou a ohraničuje ju zo severu Zliechovská hornatina (podcelok Strážovských vrchov), zo západu Nitrianska pahorkatina a Nitrianska niva (podcelky Podunajskej pahorkatiny), z juhu Oslianska kotlina a z východu Rudnianska kotlina, oba podcelky Hornonitrianskej kotliny.
Geomorfologické členenie.
Nitrické vrchy sa členia na časti:
Geologická charakteristika.
Geologickú stavbu Nitrických vrchov budujú predovšetkým hrubé súvislejšie mezozoické komplexy chočského a strážovského príkrovu.  Dominantné postavenie v nich má horská skupina Rokoša (1010 m) oddelená na juhu Vestenickou bránou od Drieňova. Paleogénom vyplnená Kšiniarska kotlina oddeľuje skupinu Rokoša od Suchého, budované kryštalinikom. 
Ochrana prírody.
Nitrické vrchy nie sú celoplošne chránené, no nachádza sa tu viacero maloplošných území: národná prírodná rezervácia Rokoš, prírodná rezervácia Jedlie a Jankov vŕšok, prírodná pamiatka Žernovská jaskyňa, Košútova jaskyňa, Hradná jaskyňa a Čerešňová jaskyňa.
Turizmus.
Dostupnosť tejto časti Strážovských vrchov prispieva k jej obľúbenosti medzi turistami. Rozmanitá príroda s mnohými zachovanými cennými lokalitami je prístupná sieťou turistických chodníkov, ktoré sú napojené na červenoznačenú hrebeňovku, vedúcu z Uhrovca cez Jankov vŕšok, Rokoš, Čierny vrch a Suchý vrch do sedla pod Homôľkou. Obľúbenými cieľmi sú tiež lokality Jankov vŕšok a Uhrovecký hrad.
Bazilika Saint-Denis

Bazilika Saint-Denis je gotický kostol v Saint-Denis (dnes na severe metropolitnej oblasti Paríža) a historické sídlo rovnomenného opátstva. Po stáročia slúžil ako pohrebisko francúzskych kráľov. V roku 1966 sa kostol stal sídlom biskupa a získal tak štatút katedrály. Budova má veľký historický a architektonický význam.
Dejiny.
Svätý Denis je patrón Francúzska. Podľa legendy bol prvým parížskym biskupom a na mieste jeho popravy vybudoval kaplnku zlatník Elígius, sám neskôr tiež svätorečený. Nedochovaná kaplnka je opísaná v životopise sv. Elígia:
Počas 7. storočia tu založil opátstvo Saint-Denis s kostolom a benediktínskym kláštorom franský kráľ Dagobert I. (vládol 628 – 637). Kostol sa stal pútnickým miestom a pohrebiskom francúzskych kráľov. Sú tu pochovaní takmer všetci panovníci z obdobia medzi 10. a 18. storočím i mnohí z obdobia ešte staršieho. Kostol bol často tiež využívaný na korunovácie kráľovien (nie však kráľov, k tomuto účelu bola tradične využívaná katedrála Notre-Dame v Reims). Saint-Denis sa skoro stalo sídlom opáta s rozsiahlym kláštorným komplexom. V 12. storočí dal opát Suger kostol prestavať s využitím inovatívnych stavebných a dekoratívnych techník. Vďaka tomu je Saint-Denis niekedy označované ako prvá skutočne gotická stavba. Bazilika v dnešnej podobe je ukážkovou stavbou strednej gotiky a poslúžila ako vzor pri výstavbe viacerých katedrál a opátstiev v severnom Francúzsku, v Anglicku i v iných krajinách.
Architektúra.
Bazilika Saint-Denis bola prvou významnou stavbou, ktorej prevažná časť bola postavená v gotickom slohu. Vzhľadovo i stavebne sa odlíšila od románskej architektúry natoľko, že sa pre stavby postavené v podobnom duchu začal používať pojem „francúzsky sloh“ ("Opus Francigenum"). Pojem gotika sa rozšíril až neskôr.
V dnešnej podobe má pôdorys kostola tvar kríža ako veľa iných bazilík: do hlavnej lode ústia nižšie lode a nad nimi okná. Na severnej strane stavby je ďalšia priečna loď tvorená radom kaplniek. Na západnej strane baziliky sa nachádzajú tri portály a kruhové okno, na južnej strane veža. Východnú loď lemujú z oboch strán arkády a je zakončená apsidou s deviatimi kaplnkami. Pod touto loďou sú krypty.